CELEX: 32006R1187
Language: hu
Date: 2006-08-03 00:00:00
Title: A Bizottság 1187/2006/EK rendelete ( 2006. augusztus 3. ) a 21. cikk egyes tagállamok esetében történő alkalmazása tekintetében a 796/2004/EK rendelettől való eltérésről

4.8.2006   
            
            
               HU
            
            
               Az Európai Unió Hivatalos Lapja
            
            
               L 214/14
            
         
      A BIZOTTSÁG 1187/2006/EK RENDELETE
   
   (2006. augusztus 3.)
   a 21. cikk egyes tagállamok esetében történő alkalmazása tekintetében a 796/2004/EK rendelettől való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK rendeletre (1) és különösen annak 145n. cikkére,
   mivel:
   
               (1)
            
            
               A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet (2) 21. cikke rendelkezik a későn benyújtott támogatási kérelmek esetében alkalmazott csökkentésekről.
            
         
               (2)
            
            
               Számos tagállam tapasztalt kivételes körülményeket a 2006-os egységes kérelem adminisztrációja során. Ez a helyzet viszont változó mértékben hatással volt az érintett tagállamok gazdálkodóinak abbéli esélyére, hogy egységes kérelmüket a 796/2004/EK rendelet 11. cikkének (2) bekezdésében előírt határidőn belül benyújtsák. Következésképp a helyzet valószínűleg indokolatlanul veszélyeztetheti egyes gazdálkodók abbéli jogát, hogy teljes egészében megkapják azt a támogatást, amelyre normális esetben jogosultak.
            
         
               (3)
            
            
               Az Egyesült Királyság, Franciaország, Hollandia, Portugália, Olaszország és Spanyolország váratlan problémákat tapasztalt az új egységes támogatási rendszer gyakorlati végrehajtásában, különösen a nem előrelátható műszaki és adminisztratív nehézségeknek köszönhetően. Továbbá az olajbogyó-ágazatnak a rendszerbe történő felvétele jelentősen növelte a rendszer összetettségét. A kérelmet benyújtó gazdálkodók nagy száma és a bejelentendő olajbogyó-területek összetett számítási módja tovább bonyolította a 2006-ra benyújtott kérelmek kezelését Franciaországban, Olaszországban, Portugáliában és Spanyolországban.
            
         
               (4)
            
            
               Magyarországon az árvizek által előidézett súlyos helyzet és Lengyelországban az első alkalommal kinyomtatandó vonatkozó grafikus információ kinyomtatása során bekövetkezett váratlan műszaki nehézségek következtében az illetékes hatóságok csak jelentős késéssel tudták terjeszteni a teljes igénylőlapokat a gazdálkodók között, ami hatással volt a gazdálkodók határidőn belüli kérelem benyújtására.
            
         
               (5)
            
            
               Tekintettel e helyzetre helyénvaló 2006-ra nem alkalmazni a munkanaponkénti 1 %-os csökkentést, továbbá a 796/2004/EK rendelet 21. cikkének (1) bekezdésében meghatározott kivételt sem kell alkalmazni azon kérelmek tekintetében, amelyeket az egyes érintett tagállamok egyedi körülményeivel összhangban megállapított időponton belül nyújtottak be.
            
         
               (6)
            
            
               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
            
         ELFOGADTA EZT A RENDELETET:
   1. cikk
   A 796/2004/EK rendelet 21. cikkének (1) bekezdésétől eltérve, az abban meghatározott munkanaponkénti 1 %-os csökkentés és kivétel nem alkalmazandó az illetékes hatóságokhoz a következő határidőig benyújtott egységes kérelmekre:
   
               a)
            
            
               2006. május 31-ig a következőkre vonatkozóan:
               
                           i.
                        
                        
                           Franciaország:
                           
                                       —
                                    
                                    
                                       az e rendelet I. mellékletében felsorolt franciaországi megyékben működő gazdálkodók,
                                    
                                 
                                       —
                                    
                                    
                                       azok a gazdálkodók, akik kérelmüket 2006. május 15-e előtt kezdték elektronikus úton benyújtani, de nem állt módjukban befejezni a kérelem elektronikus úton történő benyújtását az említett időpontig;
                                    
                                 
                     
                           ii.
                        
                        
                           Magyarország az e rendelet II. mellékletében felsorolt területek tekintetében;
                        
                     
                           iii.
                        
                        
                           Hollandia;
                        
                     
         
               b)
            
            
               2006. június 15-ig a következőkre vonatkozóan:
               
                           i.
                        
                        
                           Franciaország, az egységes támogatási rendszer igénybevételére jogosult olajbogyót termelő gazdálkodók;
                        
                     
                           ii.
                        
                        
                           Spanyolország az e rendelet III. mellékletében felsorolt autonóm közösségek tekintetében;
                        
                     
                           iii.
                        
                        
                           Olaszország;
                        
                     
                           iv.
                        
                        
                           Lengyelország;
                        
                     
                           v.
                        
                        
                           az Egyesült Királyság Anglia tekintetében;
                        
                     
                           vi.
                        
                        
                           Portugália, az egységes támogatási rendszer igénybevételére jogosult olajbogyót termelő gazdálkodók.
                        
                     
         2. cikk
   Ez a rendelet az Európai Közösségek Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. augusztus 3-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 1. o. A legutóbb a 953/2006/EK rendelettel (HL L 175., 2006.6.29., 1. o.) módosított rendelet.
   
      (2)  HL L 141., 2004.4.30., 18. o. A legutóbb a 659/2006/EK rendelettel (HL L 116., 2006.4.29., 20. o.) módosított rendelet.
   
      I. MELLÉKLET
      Az 1. cikk a) pontja i. alpontjának első francia bekezdésében említett franciaországi megyék
      
                   
               
               
                  Alpes-de-Haute-Provence
               
            
                   
               
               
                  Alpes-Maritimes
               
            
                   
               
               
                  Bouches-du-Rhône
               
            
                   
               
               
                  Haute-Corse
               
            
                   
               
               
                  Corse du Sud
               
            
                   
               
               
                  Var
               
            
                   
               
               
                  Vaucluse
               
            
                   
               
               
                  Guadeloupe
               
            
                   
               
               
                  Martinique
               
            
                   
               
               
                  Guyane
               
            
                   
               
               
                  Réunion
               
            
   
      II. MELLÉKLET
      A 1. cikk a) pontjának ii. alpontjában említett magyarországi területek
      
                   
               
               
                  Szeged
               
            
                   
               
               
                  Kiszombor
               
            
                   
               
               
                  Csongrád
               
            
                   
               
               
                  Domaszék
               
            
                   
               
               
                  Ópusztaszer
               
            
                   
               
               
                  Dóc
               
            
                   
               
               
                  Bordány
               
            
                   
               
               
                  Békésszentandrás
               
            
                   
               
               
                  Gyomaendrőd
               
            
                   
               
               
                  Hunya
               
            
                   
               
               
                  Szeghalom
               
            
                   
               
               
                  Szarvas
               
            
                   
               
               
                  Ágasegyháza
               
            
                   
               
               
                  Akasztó
               
            
                   
               
               
                  Bácsalmás
               
            
                   
               
               
                  Bácsbokod
               
            
                   
               
               
                  Bácsborsód
               
            
                   
               
               
                  Bácsszentgyörgy
               
            
                   
               
               
                  Bácsszőlős
               
            
                   
               
               
                  Balotaszálás
               
            
                   
               
               
                  Bátya
               
            
                   
               
               
                  Borota
               
            
                   
               
               
                  Bugac
               
            
                   
               
               
                  Csengőd
               
            
                   
               
               
                  Csólyospálya
               
            
                   
               
               
                  Dusnok
               
            
                   
               
               
                  Érsekcsanád
               
            
                   
               
               
                  Fajsz
               
            
                   
               
               
                  Fülöpháza
               
            
                   
               
               
                  Harkakötöny
               
            
                   
               
               
                  Harta
               
            
                   
               
               
                  Hercegszántó
               
            
                   
               
               
                  Izsák
               
            
                   
               
               
                  Kalocsa
               
            
                   
               
               
                  Kaskantyú
               
            
                   
               
               
                  Katymár
               
            
                   
               
               
                  Kecel
               
            
                   
               
               
                  Kecskemét
               
            
                   
               
               
                  Kecskemét-Szarkás
               
            
                   
               
               
                  Kiskőrös
               
            
                   
               
               
                  Kiskunfélegyháza
               
            
                   
               
               
                  Kiskunhalas
               
            
                   
               
               
                  Kisszálás
               
            
                   
               
               
                  Kömpöc
               
            
                   
               
               
                  Kunfehértó
               
            
                   
               
               
                  Kunszállás
               
            
                   
               
               
                  Lakitelek
               
            
                   
               
               
                  Madaras
               
            
                   
               
               
                  Mátételke
               
            
                   
               
               
                  Orgovány
               
            
                   
               
               
                  Páhi
               
            
                   
               
               
                  Soltszentimre
               
            
                   
               
               
                  Soltvadkert
               
            
                   
               
               
                  Szentkirály
               
            
                   
               
               
                  Tabdi
               
            
                   
               
               
                  Tiszaalpár
               
            
                   
               
               
                  Tiszakécske
               
            
                   
               
               
                  Uszód
               
            
                   
               
               
                  Városföld
               
            
                   
               
               
                  Zsana
               
            
   
      III. MELLÉKLET
      A 1. cikk b) pontjának ii. alpontjában említett spanyol autonóm közösségek.
      
                   
               
               
                  Andalucía
               
            
                   
               
               
                  Aragón
               
            
                   
               
               
                  Extremadura
               
            
                   
               
               
                  Islas Baleares
               
            
                   
               
               
                  Comunidad Autónoma del País Vasco
               
            
                   
               
               
                  Castilla-La Mancha
               
            
                   
               
               
                  Castilla y León
               
            
                   
               
               
                  Cataluña
               
            
                   
               
               
                  La Rioja
               
            
                   
               
               
                  Madrid
               
            
                   
               
               
                  Región de Murcia
               
            
                   
               
               
                  Comunidad Foral de Navarra
               
            
                   
               
               
                  Comunidad Valenciana